Diari Oficial de la Generalitat Valenciana


Sumari del DOGV 9129, del 16-07-2021 (2021/7734)

RESOLUCIÓ de 13 de juliol de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació, de la Vicepresidència Segona i Conselleria d'Habitatge i Arquitectura Bioclimàtica, per la qual se cita les persones interessades en el recurs contenciós administratiu, procediment ordinari 4/000214/6036-XC, a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9129

Data del DOGV
:   16-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7734


Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

RESOLUCIÓ de 13 de juliol de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació, de la Vicepresidència Segona i Conselleria d'Habitatge i Arquitectura Bioclimàtica, per la qual se cita les persones interessades en el recurs contenciós administratiu, procediment ordinari 4/000214/6127-EF, a comparéixer en la via jurisdiccional. [2021/7734]  
  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat a la Vicepresidència Segona i Conselleria d'Habitatge i Arquitectura Bioclimàtica:  
  
Referència: recurs contenciós administratiu, procediment ordinari 4/000214/9404-QU.  
Òrgan jurisdiccional: Tribunal Superior de Justícia de la Comunitat Valenciana, Sala Contenciosa Administrativa, Secció Quarta.  
Recurrent: Associació de Promotors Immobiliaris de la Província d'Alacant (PROVIA).  
Persones interessades: aquelles els drets o els interessos legítims dels quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra l'Ordre 12/2021, de 20 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aprova el Catàleg d'àrees de necessitat d'habitatge, previst en el capítol II del títol II del Decret llei 6/2020, de 5 de juny, del Consell, per a l'ampliació d'habitatge públic a la Comunitat Valenciana mitjançant els drets de tanteig i retracte (DOGV. 9072, 29.04.2021).  
D'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en el procediment descrit, a fi que, degudament representades en la forma prevista en l'article 23 de la Llei 29/1998, puguen comparéixer en la via jurisdiccional i personar-se en actuacions, en el termini de nou dies, si al seu dret convé, per mitjà d'un escrit dirigit a l'òrgan jurisdiccional esmentat.  
Es fa constar, no obstant això, que la Generalitat, representada pels lletrats i lletrades de l'Advocacia General, compareix en aquest recurs en defensa del manteniment de l'acte recorregut.  
  
València, 13 de juliol de 2021.- La directora general d'Emergència Residencial, Funció Social de l'Habitatge i Observatori de l'Hàbitat i Segregació: Pura Perís García.